|  |  |  |
| --- | --- | --- |
| cali |  |  |
| ΑΞΙΕΣ ΖΩΗΣ ΣΤΗΝ ΕΚΠΑΙΔΕΥΣΗ / ΚΕΝΤΡΟ ΠΡΟΛΗΨΗΣ «ΟΡΑΜΑ» |  | Θεματική: Ενδιαφέρομαι και ΕνεργώΥποθεματική: ΑλληλοσεβασμόςΑπευθύνεται σε μαθητές/μαθήτριες:**Νηπιαγωγείου**Διάρκεια στο τετράμηνο:7 εργαστήρια / 2 ώρες κατ’ ελάχιστο το εργαστήριο, κυμαινόμενη διάρκεια |
|  |  |  |
| **Περιγραφή (50-100 λέξεις)**Το διεθνές εκπαιδευτικό πρόγραμμα “Αξίες Ζωής στην Εκπαίδευση” (Living Values Education Program), προέκυψε από την ανάγκη να μειωθεί η αρνητική επίδραση στα παιδιά από την **αυξανόμενη βία**, τα **κοινωνικά προβλήματα** και την **έλλειψη σεβασμού** προς άλλους και το φυσικό περιβάλλον. Μέσα από ιστορίες, συζήτηση, δραστηριότητες και παιχνίδια τα παιδιά έρχονται σε επαφή με αξίες όπως η ειρήνη, ο σεβασμός, η αγάπη, η υπευθυνότητα, η ευτυχία, η τιμιότητα, η ανεκτικότητα, και η απλότητα. Τα παιδιά αυξάνουν τις γνώσεις τους αλλά και τις κοινωνικές και συναισθηματικές τους δεξιότητες. Μέσα στην τάξη τους αναπτύσσεται ένα κλίμα όπου τα παιδιά νιώθουν σεβασμό, εκτίμηση, κατανόηση, αγάπη και ασφάλεια.**Στοχευόμενες δεξιότητες**Κριτική σκέψη, επικοινωνία και επίλυση προβλημάτων, ενσυναίσθηση, υπευθυνότητα, συνεργασία, κοινωνικές δεξιότητες, συναισθηματικές δεξιότητες.**Δραστηριότητες:**1ο εργαστήριο (4 ΣΥΝΕΔΡΙΕΣ Χ 2 ΩΡΕΣ)ΑΞΙΑ ΕΙΡΗΝΗΣ (Δραστηριότητες: τραγούδι, συζήτηση «τι είναι ειρήνη», άσκηση στη φαντασία ενός ειρηνικού κόσμου, ζωγραφική του ειρηνικού κόσμου, διάβασμα της ιστορίας του άστρου, αναστοχασμός και άσκηση εστίασης «άστρο ειρήνης», άσκηση στη φαντασία ενός ειρηνικού κόσμου παιδιών, ζωγραφική του ειρηνικού κόσμου παιδιών, συζήτηση «λόγια ειρήνης», παρουσίαση ζωγραφιών, συζήτηση «οι τρεις ερωτήσεις που φέρνουν ειρήνη», ασκήσεις επικοινωνίας και επίλυσης συγκρούσεων).2ο εργαστήριο (3 ΣΥΝΕΔΡΙΕΣ Χ 2 ΩΡΕΣ)ΑΞΙΑ ΣΕΒΑΣΜΟΥ (Δραστηριότητες: τραγούδι, αυτοσεβασμός-συζήτηση, άσκηση με καθρέφτη, δραστηριότητα «το τραγούδι των χεριών μου», άσκηση εστίασης «το άστρο σεβασμού», διάβασμα της ιστορίας της Λίλι, μοίρασμα «οι ιδιότητές μου», άσκηση «τρόποι που δείχνουμε σεβασμό», άσκηση δεξιοτήτων αποφυγής συγκρούσεων, δραστηριότητα «κορώνες ιδιοτήτων»).3ο εργαστήριο (3 ΣΥΝΕΔΡΙΕΣ Χ 2 ΩΡΕΣ)ΑΞΙΑ ΑΓΑΠΗΣ (Δραστηριότητες: τραγούδι για την αγάπη, ιστορία «τα χαρούμενα σφουγγαράκια», χειροτεχνία «σφουγγαράκια αγάπης», άσκηση εστίασης «γεμίζω με αγάπη», αναστοχασμός «είμαι αξιαγάπητος», μοίρασμα «νιώθω γεμάτος αγάπη όταν…», παιχνίδι με σφουγγαράκια, συζήτηση «δίνοντας αγάπη», άσκηση εστίασης «γεμίζω με αγάπη», αναστοχασμός «γεμίζω με αγάπη και ο θυμός φεύγει», άσκηση δεξιοτήτων «επίλυση διαφορών με την καρδιά»).4ο εργαστήριο (1ΣΥΝΕΔΡΙΑΧ2ΩΡΕΣ)ΑΞΙΑ ΑΝΕΚΤΙΚΟΤΗΤΑΣ (Δραστηριότητες: ζωγραφική/χειροτεχνία «το δέντρο των θησαυρών», ιστορία «Ιάσων ο δράκος», συζήτηση της ιστορίας, τραγούδι και δραστηριότητα «ουράνιο τόξο», αναστοχασμός «μου αρέσει ο εαυτός μου ακόμη και όταν κάνω λάθος», τραγούδι και χορός).5ο εργαστήριο (1ΣΥΝΕΔΡΙΑΧ2ΩΡΕΣ)ΑΞΙΑ ΤΙΜΙΟΤΗΤΑΣ (Δραστηριότητες: επίδειξη (φράσεις και πράξεις) ειλικρίνειας, ιστορία «Ο αυτοκράτορας και οι σπόροι λουλουδιών», διαδραμάτιση ιστορίας, αναστοχασμός «υποσχέσεις και ειλικρίνεια», παιχνίδι ανάπτυξης δεξιοτήτων «χάθηκε-βρέθηκε»).6ο εργαστήριο (1ΣΥΝΕΔΡΙΑ Χ 2 ΩΡΕΣ)ΑΞΙΑ ΥΠΕΥΘΥΝΟΤΗΤΑΣ (Δραστηριότητες: αναστοχασμός πάνω στην υπευθυνότητα, δραστηριότητα «νιώθω περήφανος όταν…», παιχνίδι «μάτια που βλέπουν», συζήτηση «μάτια που βλέπουν», δραστηριότητα «υπεύθυνος ιδιοκτήτης»).7ο εργαστήριο (1 ΣΥΝΕΔΡΙΑ Χ 2 ΩΡΕΣ)ΑΞΙΑ ΑΠΛΟΤΗΤΑΣ – ΠΡΟΣΤΑΣΙΑΣ ΤΗΣ ΦΥΣΗΣ (Δραστηριότητες: αναστοχασμός «απλές χαρές», δραστηριότητα «οδηγός απλότητας», συζήτηση «πολύτιμα δέντρα», δραστηριότητα «πολύτιμα δέντρα», συζήτηση «προστασία/διατήρηση της φύσης», παιχνίδια φαντασίας με απλά πράγματα). **Προσαρμογές για εμποδιζόμενους μαθητές**Δεν διατίθενται προσαρμογές για εμποδιζόμενους μαθητές.**Επέκταση**Οι αξίες της ευτυχίας, ταπεινότητας, συνεργασίας και ενότητας. **Αξιολόγηση**1. Αξιολόγηση κάθε συνεδρίας εφαρμογής ως προς:α. τον βαθμό που επιτεύχθηκαν οι στόχοι αύξησης της γνώσης, ανάπτυξης δεξιοτήτων και βιωματικής σύνδεσης με την αξία (βαθμολόγηση κλίμακα Likert 1-5, ‘καθόλου’ ως ‘πάρα πολύ’). β. τον βαθμό που κάθε δραστηριότητα πέτυχε το στόχο της (βαθμολόγηση κλίμακα Likert 1-5, ‘καθόλου’ ως ‘πάρα πολύ’) και αν άρεσε στα παιδιά (διχοτόμος μεταβλητή Ναι-Όχι)2. Συνολική αξιολόγηση της επίδρασης του προγράμματος. Μέτρηση επιθετικών συμπεριφορών πριν και μετά την εφαρμογή. Μπορεί να εφαρμοστεί στατιστική ανάλυση *t-test* για εκτίμηση της επίδρασης.  |  | **Σύνδεση με το Π.Σ:*****ΓΛΩΣΣΑ***Προάγει την γλωσσική έκφραση των παιδιών με τις πολλές ιστορίες που έχει.Συμβάλλει στον εμπλουτισμό του λεξιλογίου με τον πλούτο των λέξεων που έχουν οι ιστορίες-λογοτεχνικά κείμενα αλλά και με τις ονομασίες των ίδιων των αξιών. Τις εξηγεί και εξοικειώνει τα παιδιά με αυτές με αποτέλεσμα να τις χρησιμοποιούν φυσικά στον προφορικό τους λόγο. Δίνει αφορμή για την δημιουργία λόγου από τα παιδιά όπως να φτιάξουν ένα ποίημα, για παράδειγμα στην αξία του σεβασμού τα παιδιά καλούνται να φτιάξουν ένα ποίημα για τα πράγματα που μπορούν να φτιάξουν με τα χέρια τους . Καλεί τα παιδιά να συμμετέχουν σε συζητήσεις και να αιτιολογούν τις απόψεις τους χρησιμοποιώντας τα επιχειρήματά τους. ***ΜΑΘΗΜΑΤΙΚΑ***Δίνει ευκαιρίες στα παιδιά για να απαριθμήσουν, να ομαδοποιήσουν, να αντιστοιχίσουν.Για παράδειγμα τα αστεράκια της ειρήνης, τα σφουγγαράκια στην αγάπη. Επίσης συμβάλλει στο να κατανοούν απλές έννοιες χώρου και χρόνου. Επίσης συντελεί στο να αναγνωρίζουν συμμετρικά σχήματα ως προς τον άξονα για παράδειγμα στη συνεργασία οι πεταλούδες που φτιάχνουν και ξεκινώντας το ένα παιδί να ζωγραφίζει το μισό της πεταλούδας και το άλλο πρέπει να ακολουθεί και να επαναλαμβάνει στο υπόλοιπο μισό της ώστε να την ολοκληρώσουν.***ΜΕΛΕΤΗ ΠΕΡΙΒΑΛΛΟΝΤΟΣ (ΑΝΘΡΩΠΟΓΕΝΕΣ ΚΑΙ ΦΥΣΙΚΟ)*** Συμβάλει στην ολόπλευρη κοινωνικοσυναισθηματική ανάπτυξη των παιδιών βοηθώντας τα να αναπτύξουν την αυτοεκτίμησή τους, να αναπτύξουν ικανότητες συνεργασίας, να κατανοούν την αξία της ομαδικής εργασίας και της από κοινού ανακάλυψης. Παροτρύνονται να διαπραγματεύονται τυχόν συγκρούσεις ή εντάσεις που προκύπτουν στη συνεργασία, για παράδειγμα στην αξία της ειρήνης μαθαίνουν την τεχνική της διαμεσολάβησης. Να συνειδητοποιούν τη μοναδικότητά τους αλλά και να εντοπίζουν τις ομοιότητες και διαφορές τους µε τους άλλους και να τις σέβονται. Παροτρύνονται να αποδέχονται ανθρώπους µε διαφορετικές γλωσσικές, πολιτιστικές ή θρησκευτικές καταβολές, να συνεργάζονται και να οικοδομούν δεσμούς φιλίας μαζί τους. Ευαισθητοποιούνται μέσα από συζητήσεις και τα λογοτεχνικά κείμενα που συμπεριλαμβάνονται στο πρόγραμμα.Μαθαίνουν να αποδέχονται και να σέβονται τις ιδιαίτερες ανάγκες κάποιων ανθρώπωνκαι αναπτύσσουν συναισθήματα αγάπης και αδελφοσύνης για όλα τα πλάσματα της γης.Για παράδειγμα η αξία της αγάπης μπορεί να συνδεθεί με θρησκευτικές γιορτές πχ τα Χριστούγεννα αλλά και με ονομαστικές. Παράλληλα μέσα από καθημερινές δραστηριότητες, το παιχνίδι και τα προσωπικά βιώματα καλλιεργείται η αγάπη και η αλληλεγγύη προς τους συνανθρώπους µας και τα πλάσματα της γης.  Η αξία της απλότητας βοηθάει να αποκτήσουν θετικές στάσεις και συμπεριφορές για το περιβάλλον.***ΕΚΦΡΑΣΗ ΚΑΙ ΔΗΜΙΟΥΡΓΙΑ******ΦΥΣΙΚΗ ΑΓΩΓΗ***Βοηθάει τα παιδιά να αναπτύσσονται κινητικά, να χαίρονται με την έκφραση μέσω του σώματός τους, να ακολουθούν και να τηρούν κανόνες, να χαλαρώνουν. Υπάρχουν πολλά κινητικά παιχνίδια και πάρα πολλές ασκήσεις χαλάρωσης.***ΕΙΚΑΣΤΙΚΑ***Δίνει τη δυνατότητα στα παιδιά να εκφραστούν μέσα από τη ζωγραφική και το κολάζ άλλοτε ελεύθερα και άλλοτε με συγκεκριμένο θέμα, άλλοτε ατομικά και άλλοτε ομαδικά.***ΔΡΑΜΑΤΙΚΟ ΠΑΙΧΝΙΔΙ***Δίνει στα παιδιά πολλές ευκαιρίες για δραματοποίηση για παράδειγμα των διαφόρων ιστοριών που περιέχει, για παιχνίδια ρόλων με ελεύθερο ή οργανωμένο θέμα.***ΜΟΥΣΙΚΗ***Συμβάλει να γνωρίσουν τα παιδιά διάφορα είδη μουσικής, να μάθουν τραγούδια σχετικά με τις αξίες αλλά και να προσπαθήσουν να φτιάξουν δικά τους. Για παράδειγμα όταν φτιάχνουν το ποίημα για τα χεράκια τους, στην αξία του σεβασμού, στη συνέχεια καλούνται να του δώσουν κάποιο ρυθμό και να προσπαθήσουν να το τραγουδήσουν.***ΠΛΗΡΟΦΟΡΙΚΗ***Βοηθάει τα παιδιά να καταλάβουν τη χρησιμότητα του Ηλεκτρονικού Υπολογιστή να βρίσκουμε πληροφορίες. Για παράδειγμα μπορούνε να δούνε έναν εκπαιδευμένο σκύλο να βοηθάει έναν άνθρωπο με τύφλωση στην αξία της υπευθυνότητας.Βιβλιογραφία:Διαθεματικό Ενιαίο Πλαίσιο Προγραμμάτων σπουδών (Δ.Ε.Π.Π.Σ.) και Αναλυτικά Προγράμματα Σπουδών (Α.Π.Σ), ΦΕΚ 303Β/13-03-2003, ΦΕΚ 304Β/13-03-2003 **Εκτυπώσιμο Υλικό**-Κάρτες για την κάθε συνεδρία μαζί με υλικό ιστοριών και ασκήσεων εστίασης/δεξιοτήτων.- Επιπλέον υλικό στην ιστοσελίδα <https://livingvalues.net/materials-for-schools/>**Απαραίτητοι Σύνδεσμοι**<https://livingvalues.net/>**Οπτικοακουστικό υλικό**<https://livingvalues.net/materials-for-schools/>**Διαδραστικό υλικό****Υποστήριξη εκπαιδευτικού**Πληροφορίες υποβάθρουΟδηγόςΚάρτες για κάθε συνεδρία με οδηγίες βήμα-βήμα.Επιμόρφωση Εκπαίδευση από στελέχη των Κέντρων Πρόληψης ή του Δ.Σ. και των επιμορφωτών του Ελληνικού Σωματείου ‘Αξίες Ζωής στην Εκπαίδευση’Φυσική παρουσίαΣτελέχη Κέντρων Πρόληψης και μέλη Ελληνικού Σωματείου ‘Αξίες Ζωής στην Εκπαίδευση’. |